निर्विरोध भएको अवस्थामा बाहेक सरकारले प्रस्तावित गरेका उम्मेदवारहरूले पाएको मत झन्डै तीन चौथाई नै जस्तो छ। केही मत दुई तिहाई नपुग्ने भएकाले संयुक्त वाम गठबन्धनले संघीय समाजवादी फोरमसँग र तीन चौथाईलाई नपुग्ने भएकाले राष्ट्रिय जनता पार्टीसँग पनि सत्ता साझेदारी गरेको देखिन्छ। सानासाना वामपन्थीहरूको पनि र राप्रपाको पनि समर्थन सरकारलाई भएको देखिन्छ। यसरी सरकारले शक्ति संचय गरिरहेको पाइन्छ।
